HUMAN บวก2% โบรกฯเชียร์”ซื้อ” เป้า14บ. คาดยอดขายQ4 โตรับไฮซีซั่น หนุนกำไรปีนี้แตะ 155 ลบ.
HUMAN บวก2% โบรกฯเชียร์"ซื้อ" เป้า14บ. คาดยอดขายQ4 โตรับไฮซีซั่น หนุนกำไรปีนี้แตะ 155 ลบ. โดย ณ เวลา 15.09 น. อยู่ที่ 8.60 บาท บวก 0.20 บาท หรือ 2.38% สูงสุดที่ 8.85 บาท ต่ำสุดที่ 8.10 บาท ด้วยมูลค่าซื้อขาย 41.03 ล้านบาท
20 พ.ย. 2561

ผู้สื่อข่าวรายงานว่า ราคาหุ้น บริษัท ฮิวแมนิก้า จำกัด (มหาชน) หรือ HUMAN ล่าสุด ณ เวลา 15.09 น. อยู่ที่ 8.60 บาท บวก 0.20 บาท หรือ 2.38% สูงสุดที่ 8.85 บาท ต่ำสุดที่ 8.10 บาท ด้วยมูลค่าซื้อขาย 41.03 ล้านบาท

ด้าน บล.เคทีบี (ประเทศไทย) ระบุในบทวิเคราะห์ (14 พ.ย.) แนะนำ “ซื้อ” HUMAN ราคาเป้าหมาย 14 บาท/หุ้น โดย HUMAN ประกาศกำไรสุทธิไตรมาส 3/61 ที่ 28 ล้านบาท (น้อยกว่าตลาดคาด 17%) ลดลง 20% จากไตรมาสก่อน จาก Seasonal impact ซึ่งเป็นปกติที่รายได้ License ที่มีมาร์จิ้นสูงจะลดลง ในขณะที่เทียบจากช่วงเดียวกันเมื่อปีก่อน เติบโตโดดเด่น เพิ่มขึ้น 56% จากช่วงเดียวกันเมื่อปีก่อน จาก Economy of scale ที่ดีขึ้นจากจำนวนลูกค้า HR outsourcing ที่เพิ่มขึ้นอย่างต่อเนื่อง ส่งผลให้ GPM เพิ่มขึ้น 580 bps จากช่วงเดียวกันเมื่อปีก่อน
ทั้งนี้ยังคงประมาณการปี 2561 กำไรสุทธิ 155 ล้านบาท (เพิ่มขึ้น 63% จากช่วงเดียวกันเมื่อปีก่อน) อย่างไรก็ตาม 4/61 จะเข้าช่วง High season โดยเฉพาะสินค้าประเภท License ซึ่งมี GPM สูงจะทำยอดขายเติบโตโดดเด่น (หากเทียบช่วงเดียวกันของปีก่อนกำไร 9 เดือนแรก 2560 คิดเป็นเพียง 56% ของกำไรทั้งปี 2560)
 
โดยคงคำแนะนำ “ซื้อ” ราคาเหมาะสมที่ 14.00 บาทต่อหุ้น อิงวิธี DCF (WACC 10.2%, Terminal growth 5%) คงมุมมองเดิมโดยชอบ HUMAN จาก 1) Strong earnings growth/based จาก Outsourcing trend และ High customer switching cost 2) ผลประโยชน์ชัดเจนจาก economy of scale (High operating leverage) หนุน Gross margin มีโอกาสขยายตัวทุกครั้งที่ได้ลูกค้าใหม่ซึ่งทำให้เกิด 3) Value creation ในลักษณะ Exponential growth จาก ROIC vs WACC spread มีแนวโน้มกว้างขึ้น